Soma (upė)
Soma (pranc. Somme) – upė šiaurės Prancūzijoje, Esno ir Somos departamentuose. Prasideda Fonsomos komunos apylinkėse, pakilumoje, kur seniau buvo miškas. Teka į vakarus Pikardijos lyguma. Ties Sen Valeri įteka į Lamanšo sąsiaurį. Didžiausi intakai: Ominjonas, Alu, Njevras, Skardonas (dešinieji), Avras, Sejė, Sen Landonas, Erenė, Embrusas, Ankras (kairieji). Upė laivuojama, kanalais sujungta su Uaza ir Šelde. Didesni miestai prie Somos: Sen Kantenas, Amjenas, Abvilis, Sen Valeri.